Diari Oficial de la Generalitat Valenciana


Sumari del DOGV 7212, del 12-02-2014 (2014/1160)

Subhasta de participacions socials de dos empreses.
---------------------------------------------------

### Dades del document

Número de DOGV
:   7212

Data del DOGV
:   12-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1160


Organisme emissor
:   Notaria de Francisco Badia Escriche

Tipus de document
:   Subhasta

Subhasta de participacions socials de dos empreses. [2014/1160]  
Francisco Badía Escriche, notari del Col·legi de València, amb residència en la capital, faig saber:  
Que en el Jutjat de Primera Instància número 27 de València se seguix, a instàncies de Joaquín Rico Lainez, el procediment d'execució hipotecària número 1535/2011 contra Pedro Juan Valero Navarro, i, d'acord amb el que ordena este Jutjat mitjançant la diligència d'ordenació de data 16 d'octubre de 2013, el notari que subscriu acorda traure a pública subhasta les participacions socials que després es diran de conformitat amb l'article 635.2 de la Llei d'Enjudiciament Civil.  
Primera. Lloc i data de la subhasta  
La subhasta tindrà lloc en la notaria de Francisco Badía Escriche, el dia 25 de febrer de 2014 a les 11.00 hores, sítia a València (CP 46895), plaça de les Monges de Santa Caterina, número 8, 3r, en única subhasta, és a dir, sense possibilitat de segona o tercera subhasta, llevat que s'interrompa la tramitació d'esta per manament judicial o per revocació del requeriment per part del Jutjat.  
Segona. Béns objecte de la subhasta  
D'acord amb les actuacions del Jutjat són les participacions següents:  
1. Les 1.979.141 participacions socials de l'entitat Planificaciones Cerva, SL, numerades correlativament de la número 3.101 a la 1.982.241, ambdós inclusivament.  
2. Les 12 participacions socials de l'entitat Valero Arquitectura, SL, numerades correlativament de l'1 a la 12, ambdós inclusivament.  
Tercera. Tipus de subhasta  
La subhasta es realitzarà al millor postor i el tipus es fixa en sis-cents huitanta-huit mil euros (231.821.00 euros). L'alienació d'estes participacions socials seran en conjunt, sense que puguen realitzar-se postures per a part d'estes.  
Quarta. Postures  
Els licitadors, per a prendre part en la subhasta, hauran de consignar en el compte de depòsits i consignacions del Jutjat de Primera Instància número 27 de València, obert en l'entitat Banesto (Grupo Santander), número 685932436494560, o prestar aval bancari, equivalent al 5 per cent del tipus de licitació, és a dir, la quantitat de trenta-quatre mil quatre-cents euros (34.400.00 euros).  
L'executant només podrà prendre part en la subhasta quan hi haja licitadors, i podrà millorar les postures que es facen, sense necessitat de consignar cap quantitat.  
Les postures hauran de realitzar-se per escrit i en sobre tancat, en les quals s'identificarà el licitador i s'assenyalarà la quantitat fixa oferida. Els sobres hauran d'entregar-se al notari Francisco Badía Escriche, fins a les 14.00 hores del dia 24 de febrer de 2014, juntament amb el justificant bancari d'haver realitzat la consignació abans citada o la constitució de l'aval bancari oportú. El dia assenyalat per a la subhasta es podran admetre licitacions verbals, després de l'acreditació d'haver realitzat el depòsit corresponent. Només l'executant podrà fer postura reservant-se la facultat de cedir la rematada a un tercer. La cessió es verificarà per mitjà de compareixença, amb assistència del cessionari, qui haurà d'acceptar-la, i tot això abans o al mateix temps del pagament del preu de la rematada, que haurà de fer-se constar documentalment.  
Quinta  
Una vegada realitzada la subhasta, en el moment anterior a l'adjudicació, quedarà en suspens l'aprovació de la rematada i l'adjudicació de les participacions socials embargades. El notari remetrà a les societats testimoniança literal de l'acta de subhasta o de l'acord d'adjudicació i, si és el cas, de l'adjudicació sol·licitada pel creditor als efectes de l'exercici de possibles drets d'adquisició preferent. La rematada o l'adjudicació al creditor seran fermes transcorregut un mes comptador des de la recepció per les societats de la testimoniança a què fa referència l'apartat anterior sense que s'hagen acreditat ni exercitat drets d'adquisició preferent. La qual cosa es fa pública als efectes oportuns.  
  
  
València, 7 de febrer de 2013.- El notari: Francisco Badía Escriche.